Her er den første elektriske Rolls-Royce

BMW’s luksusmærke, Rolls-Royce, præsenterede tirsdag sin første serieproducerede elbil – Spectre. Et navn den deler med en kendt forbryderorganisation fra 007-universet. Og i bedste megalomane stil, mener Rolls-Royce da også, at de med Spectre har opfundet en helt ny bilkategori: Den Ultra Luksuriøse Elektriske Super Coupe.

Spectre har to døre og fire sæder. Den er 5,45 meter lang og vejer knapt tre ton (2.975 kilo). På trods af den massive vægt, loves bilen en rækkevidde på op til 520 kilometer følge WLTP.

De endelige specifikationer ligger endnu ikke helt fast, men motoren leverer 430 kilowatt (585 hestekræfter) og et drejningsmoment på 900 Nm. Det giver Spectre mulighed for at accelerere fra 0-100 km/t på 4,5 sekunder. Altså noget langsommere end biler som Porsche Taycan, Tesla Model S, Lucid Air og Audi e-tron GT.

Klik for at forstørre.

Prisen er heller ikke fastlagt, men den kommer til at ligge mellem SUV’en Cullinan og Rolls-Royce Phantom. Førstnævnte koster omkring 350.000 dollars, hvilket svarer til 2,6 millioner kroner. Altså før moms og afgifter.

Til gengæld lover Rolls-Royce et vanlig smooth ride. Bilen kan afbryde krængningsstængerne, når det er nødvendigt, for at gøre køreturen mere jævn. Firehjulsstyring skal gøre bilen lettere at manøvrere på trods af størrelsen.

Rolls-Royce Spectre kan forudbestilles nu og de første leverancer forventes i fjerde kvartal 2023.

Et kig indenfor …

Her er den første elektriske Rolls-Royce